《中山王孺子妾歌二首 其一》
南北朝·陆厥

未央才人。中山孺子。一笑倾城。一顾倾市。倾城不自美。倾市复为容。

愿把陵阳袖。披云望九重。

作者简介：（472—499）南朝齐吴郡吴人，字韩卿。陆闲长子。好属文，五言诗体甚新变。州举秀才，为王晏少傅主簿、迁后军行参军。尝与沈约论四声。东昏侯永元初，父闲被诛，坐系尚方狱。寻遇赦。感恸而卒。